ΚΦ Τεούτα Ντούρες

Η Κλούμπι Φουτμπόλιτ Τεούτα Ντούρες (αλβανικά: Klubi Futbollit Teuta Durrës, μεταφ. Ποδοσφαιρικός Σύλλογος Τεύτα Δυρραχίου), είναι αλβανική ποδοσφαιρική ομάδα με έδρα την πόλη του Δυρραχίου (αλβανικά Durrës). 

Ο σύλλογος ιδρύθηκε το 1920 ως Klubi Sportiv Urani (Κλούμπι Σπορτίβ Ουράνι). Σημερα αγωνίζεται στο Πρωτάθλημα Αλβανίας (Κατηγορία Superiore).

Ιστορία
 1920 KS Urani (ΚΣ Ουράνι - ΚΣ Ουράνιο)
 1922 SK Durrës (ΣΚ Ντούρες - ΣΚ Δυρράχιο)
 1930 KS Teuta Durrës (ΚΣ Τεούτα Ντούρες - ΚΣ Τεύτα Δυρραχίου)
 1946 KS Ylli i Kuq Durrës (ΚΣ Oύλι ι Κουχ Ντούρες - ΚΣ Ερυθρός Αστέρας Δυρραχίου)
 1950 KS Durrës (ΚΣ Ντούρες - ΚΣ Δυρράχιο)
 1951 KS Puna Durrës (ΚΣ Πούνα Ντούρες - ΚΣ Δουλειά Δυρραχίου)
 1958 KS Lokomotiva Durrës (ΚΣ Λοκομοτίβα Ντούρες - ΚΣ Ατμάμαξα Δυρραχίου)
 1991 KS Teuta Durrës (ΚΣ Τεούτα Ντούρες - ΚΣ Τεύτα Δυρραχίου)

Η ομάδα ιδρύθηκε το 1920 υπό την ονομασία ΚΣ Ουράνι, η οποία σημαίνει ουράνιο. Η ονομασία στη συνέχεια άλλαξε σε ΣΚ Ντούρες το 1922, το οποίο και διατήρησε μέχρις ότου φτάσει να αγωνίζεται στην Α΄ Κατηγορία Αλβανίας ως ιδρυτικό της μέλος το 1930, όταν και μετονομάστηκε σε ΚΣ Τεούτα Ντούρες, ως φόρο τιμής στην βασίλισσα Τεύτα της Ιλλυρίας. Μετά την κυριαρχία του Κομμουνισμού στην Αλβανία, ο σύλλογος υποχρεώθηκε να αλλάξει το όνομά του σε ΚΣ Γιλί ι Κουκ Ντούρες, το οποίο σήμαινε «ΚΣ Ερυθρός Αστέρας Δυρραχίου». Μόλις 3 χρόνια αργότερα, το 1950, η ομάδα επέστρεψε στην παλαιότερη ονομασία ΣΚ Ντούρες εκ νέου, προτού μετονομαστεί σε ΚΣ Πούνα Ντούρες έναν χρόνο αργότερα, το 1951. Η ομάδα άλλαξε εκ νέου την ονομασία της το 1958 σε ΚΣ Λοκομοτίβα Ντούρες το οποίο και διατήρησε έως την πτώση του Κομμουνισμού στην Αλβανία το 1991. Από το 1991 ο σύλλογος έχει μετονομαστεί σε ΚΣ Τεούτα Ντούρες, με το ποδοσφαιρικό του τμήμα να είναι γνωστό ως ΚΦ Τεούτα Ντούρες.

Από το 1999 η ομάδα τελεί υπό την ιδιοκτησία και διοίκηση του προέδρου Εντμόντ Χασανμπελιού, με τον οποίο έχει κατακτήσει 2 Κύπελλα Αλβανίας και έχει τερματίσει δευτεραθλήτρια Αλβανίας 3 φορές, καθιστώντας τον ως τον πλέον επιτυχημένο πρόεδρο στην ιστορία του συλλόγου καθώς και τον παλαιότερο εν ενεργεία πρόεδρο συλλόγου στην Αλβανία.

Τον Νοέμβριο του 2013 ο πρόεδρος Χασανμπελιού ανακοίνωσε ότι είχε παραχωρηθεί ποσοστό 50% των μετοχών του συλλόγου στην ελβετική εταιρεία Gea Sport, η οποία είχε υποσχεθεί επενδύσεις στον σύλλογο με στόχο εντός συνόρων επιτυχίες, καθώς και αξιοπρεπείς πορείες στην Ευρώπη. Η πρώτη κίνηση των νέων ιδιοκτητών του συλλόγου ήταν η αντικατάσταση του Αλβανού προπονητή Γκουγκάς Μαγκάνι με τον Ιταλό Ρομπέρτο Σορεντίνο, ο οποίος και έγινε ο πρώτος ξένος προπονητής στην ιστορία του συλλόγου. Ύστερα από διάστημα μικρότερο των δύο μηνών ως μεγαλομέτοχος, η Gea Sport προχώρησε στην απόκτηση συνολικά 11 παικτών στην διάρκεια της χειμερινής μεταγραφικής περιόδου, οι περισσότεροι εκ των οποίων ήταν ξένοι, σε μια προσπάθεια να δοθεί ώθηση στην ομάδα, ώστε αυτή να κατακτήσει το πρωτάθλημα. Στις 24 Φεβρουαρίου 2014 ο Σορρεντίνο απολύθηκε από την τεχνική ηγεσία της πρώτης ομάδας έπειτα από σειρά ανεπιτυχών αποτελεσμάτων. Ο σύλλογος ανακοίνωσε την πρόσληψη του Ιλίρ Ντάγια την επόμενη μέρα της απομάκρυνσης του Σορρεντίνο. 

Την περίοδο 2019-20 κατέκτησε το Κύπελλο, ενώ την επόμενη περίοδο, 2020-21, η ομάδα στέφθηκε πρωταθλήτρια Αλβανίας. Επίσης κατέκτησε το Σούπερ Καπ Αλβανίας δύο συναπτά έτη, το 2020 και 2021.

 Γήπεδο 
Η ομάδα δίνει τις εντός έδρας αναμετρήσεις της στο Σταντιούμι Νίκο Ντοβάνα, το οποίο ανεγέρθηκε το 1925. Το γήπεδο μεταξύ 1958 και 1991 ήταν γνωστό υπό την ονομασία Σταντιούμι Λοκομοτίβα. 

Το γήπεδο έχει χωρητικότητα 13.000 θέσεων, ενώ σύμφωνα με τον επίσημο ιστότοπο του συλλόγου, ο μέσος όρος της προσέλευσης θεατών για την σεζόν 2013-14 ήταν της τάξεως των 2.638.

 Διακρίσεις 
Πρωτάθλημα Αλβανίας:
 Νικήτρια (2): 1993-94, 2020-21
 Φιναλίστ (6): 1931, 1992-93, 1994-95, 1995-96, 2006-07 και 2011-12

Κύπελλο Αλβανίας:
 Νικήτρια (4): 1994–95, 1999–00, 2004–05, 2019-20
 Φιναλίστ (6): 1957, 1974–75, 1993–94, 2000–01, 2002–03, 2006–07

Σούπερ Καπ Αλβανίας
Νικήτρια (2): 2020, 2021 
 Φιναλίστ (3): 1994, 2000, 2005
1995: Τελικός ΚΦ Τίρανα - ΚΣ Τεούτα Ντούρες (Δεν διεξήχθη)

Α΄ Κατηγορία Αλβανίας: (Β΄ Κατηγορία)
 Νικήτρια (2): 1959, 1961

Την σεζόν 1994–95 η ομάδα συμμετείχε για πρώτη φορά σε ευρωπαϊκή διοργάνωση. Αποκλείστηκε στον προκριματικό γύρο του Κυπέλλου ΟΥΕΦΑ από τον κυπριακό σύλλογο Απόλλωνας Λεμεσού (συνολικό σκορ 3–8).

 Οπαδοί 
Οι οπαδοί της Τεούτα είναι γνωστοί ως Djemtë e Detit 1994 (Τα Αγόρια της Θάλασσας 1994).

 Η ΚΦ Τεούτα στην Ευρώπη 
Ως τον Ιούλιο του 2016.

 Σεζόν Διοργάνωση Γύρος Χώρα Ομάδα Εντός Εκτός Σύνολο1994/95Κύπελλο ΟΥΕΦΑQRΑπόλλων Λεμεσού1–42–4 3–81995/96Κύπελλο Κυπελλούχων ΕυρώπηςQRΤΠΣ Τούρκου3–00–13–11RΑΚ Πάρμα0–20–20–41996/97Κύπελλο ΟΥΕΦΑ1QRΦΚ Κόσιτσε1–41–22–61999Κύπελλο Ιντερτότο ΟΥΕΦΑ1RΙΑ Ακράνες2–11–53–62000/01Κύπελλο ΟΥΕΦΑ2QRΡαπίντ Βιέννης0–40–20–62002Κύπελλο Ιντερτότο ΟΥΕΦΑ1RΒαλέτα0–02–12–12RΓκλόρια Μπίστριτσα1–00–31–32004Κύπελλο Ιντερτότο ΟΥΕΦΑ1RΦΚ ΖΤΣ Ντούμπνιτσα0–00–40–42005/06Κύπελλο ΟΥΕΦΑ1QRΝΚ Σιρόκι Μπρίγιεγκ3–10–33–42007/08Κύπελλο ΟΥΕΦΑ1QRΣλάβεν Μπελούπο2–22–64–82012/13ΟΥΕΦΑ Γιουρόπα Λιγκ1QRΜέταλουργκ Ρουστάβι0–31–61–92013/14ΟΥΕΦΑ Γιουρόπα Λιγκ1QRΦΚ Ντάτσια Κισινάου3–10–2 3–3 (ε.ε.)2016/17ΟΥΕΦΑ Γιουρόπα Λιγκ1QRΦΚ Καϊράτ0–10–5 0–6

 QR = Προκριματικός Γύρος
 1R = Α΄ Γύρος
 2R = Β΄ Γύρος

 Ρεκόρ 
Μεγαλύτερη νίκη: Τεούτα Ντούρες 16-0 ΚΦ Ελμπασάνι (17 Απριλίου 1932) (Σουπερλίγκα 1932)
Μεγαλύτερη ήττα: Τεούτα Ντούρες 0-9 ΚΦ Τίρανα (15 Απριλίου 1934) (Σουπερλίγκα 1934)
Μεγαλύτερο σύνολο βαθμών στο πρωτάθλημα: 67 βαθμοί σε 33 αναμετρήσεις (Σουπερλίγκα 2006-07)
Μικρότερο σύνολο βαθμών στο πρωτάθλημα: 4 βαθμοί σε 10 αγώνες (Σουπερλίγκα 1946)
Καλύτερη διαφορά τερμάτων πρωταθλήματος: +28 σε 34 αγώνες (Σουπερλίγκα 1995-96)
Χειρότερη διαφορά τερμάτων πρωταθλήματος: -22 σε 18 αγώνες (Σουπερλίγκα 1937)
Περισσότερες νίκες πρωταθλήματος: 20 νίκες σε 34 αγώνες (Σουπερλίγκα 1995-96)
Λιγότερες νίκες πρωταθλήματος: 1 νίκη σε 10 αγώνες (Σουπερλίγκα 1946)
Περισσότερες ήττες πρωταθλήματος: 16 ήττες (Σουπερλίγκα 1989-90, (2004-05 και (2005-06)
Λιγότερες ήττες πρωταθλήματος: 1 ήττα σε 8 αγώνες (Σουπερλίγκα 1931)

 Τωρινή ομάδα 

 Δανεικοί 

 Προπονητές 
ΌνομαΠερίοδοςΣημειώσεις Χατσί Μπαλγίνι1993–94Σουπερλίγκα Αλβανίας 1993-94 Σκελκίμ Μούτσα1 Ιουλίου 1996 – 30 Ιουνίου 1997 Χασάν Λίκα1999–03Κύπελλο Αλβανίας 1999-2000 Βασίλ Μπίκι1 Ιουνίου 2003 – 18 Σεπτεμβρίου 2003 Χασάν Λίκα18 Σεπτεμβρίου 2003 – 13 Μαρτίου 2004 Στάβρι Νίκα 20 Μαρτίου 2004 – 1 Ιουνίου 2004 Εντμόντ Ζάλα1 Ιουλίου 2004 – 28 Σεπτεμβρίου 2004 Στάβρι Νίκα29 Σεπτεμβρίου 2004 – 4 Οκτωβρίου 2004 Νεπτούν Μπάικο4 Οκτωβρίου 2004 – 27 Ιανουαρίου 2005 Στάβρι Νίκα27 Ιανουαρίου 2005 – 1 Ιουνίου 2005Κύπελλο Αλβανίας 2004-05 Χασάν Λίκα1 Ιουλίου 2005 – 1 Μαρτίου 2006 Στάβρι Νίκα1 Μαρτίου 2006 – 18 Μαρτίου 2006 Αλφρέντ Φέρκο18 Μαρτίου 2006 – 1 Ιουνίου 2006 Χασάν Λίκα1 Ιουλίου 2006 – 30 Ιουνίου 2007 Χισέν Ντέντζα1 Ιουλίου 2006 – 30 Σεπτεμβρίου 2007 Γκεντγιάν Μπεγκέγια30 Σεπτεμβρίου 2007 – 28 Νοεμβρίου 2007 Κριστάκ Μίλε28 Νοεμβρίου 2007 – 1 Ιουνίου 2008 Σουλεϊμάν Σταρόβα24 Αυγούστου 2008 – 30 Μαΐου 2009 Μιρέλ Γιόσα1 Ιουλίου 2009 – 30 Ιανουαρίου 2010 Γίλι Σέχου4 Φεβρουαρίου 2010 – 3 Ιουνίου 2010 Έντι Μαρτίνι9 Ιουνίου 2010 – 24 Μαΐου 2011 Χασάν Λίκα27 Μαΐου 2011 – 12 Σεπτεμβρίου 2012 Γκεντιάν Μπεγκέγια14 Σεπτεμβρίου 2012 – 22 Ιανουαρίου 2013 Γκουγκάς Μαγκάνι28 Ιανουαρίου 2013 – 16 Νοεμβρίου 2013 Ρομπέρτο Σορεντίνο18 Νοεμβρίου 2013 – 24 Φεβρουαρίου 2014 Ιλίρ Μπιτούρκου25 Φεβρουαρίου 2014 – 30 Μαΐου 2014 Χασάν Λίκα5 Ιουνίου 2014 – 2 Ιουνίου 2015 Γκουγκάς Μαγκάνι2 Ιουνίου 2015 – 2016 Σεζάρε Μπέγκι2 Ιουνίου 2016 – Σεπτέμβριος 2016 Γκουγκάς ΜαγκάνιΣεπτέμβριος 2016 –

 Παραπομπές 

 Εξωτερικοί σύνδεσμοι 
Η Τεούτα στο EUFO.DE 

Κατηγορία:Ιδρύσεις ποδοσφαιρικών ομάδων το 1920
Κατηγορία:Ποδοσφαιρικές ομάδες Αλβανίας